LidanRubinov/Halacha-QA huggingface dataset:
שאלה: בעלות על מכונות אוטומטיות: בבעלותי זיכיון על קו מכונות אוטומטיות לממכר פחיות ומשקאות קלים, המכונות מפוזרות במקומות שונים בארץ, רבים מהם מקומות שיש אליהם גישה בשבת. ידוע לי שאנשים רבים שאינם שומרי תורה ומצוות קונים במהלך השבת מוצרים באמצעות המכשירים האלה. יצוין שאין לי שום דרך להפסיק את פעילותן בשבת, הן טכנית והן מבחינת ההסכם שלי עם המפעילים. הרווח שלי הוא על בסיס עמלות נגזרות, נגיד לצורך הענין 5 מהת של כל מוצר. את העמלה אני לא לוקח מקופת המכשיר אלא מקבל אותו במרוכז בסוף החודש מהחברה. השאלות שלי הן שתיים: 1. האם יש בעיה בעצם החזקת הזיכיון הזה, שאנשים מחללים שבת באמצעות מכשירים שאני מעמיד לשירותם? 2. האם אני יכול להשתמש מהכסף (שכר שבת) או שזה כבר "הולבן" מהבחינה הזאת בקופת החברה? לגבי שאלה 2 יש לציין שאני לא יכול לדעת בוודאות באיזו שעה בוצעה כל עסקה, כלומר, אני יכול להוציא רק "דו"ח מעקב רכישות יומי" לפי תאריך לועזי, תיאורטית אני יכול להיתמם שאולי הכל בוצע בימי שישי ובמוצ"ש (המונה מתאפס מחצות עד חצות), אבל אם להודות על האמת אין לי ספק שהרבה רכישות מבוצעות בשבת בכל שעות הלילה והיום. אעריך מאוד את תשובת הרב. טל
תשובה: א.אם משמעות הזכיון הוא בעלות, יש בזה בעיה. ולכן יש לכתוב בזכיון סעיף מיוחד ובו אמור שבשבת מכניסתה ליציאתה המכשיר מופקע מבעלותך אך הוא שב להיות שלך לאחר צאת השבת. את זכויותך על המכשיר בשבת אם נגנב וכד  תעגן ע"י עורך דין באיזו טקטיקה משפטית ללא זכויות קניין. אם הזכיון משמעותו רווח ולא בעלות- אין צורך בהפקעתו בשבת. ב.תעריך כמה הרווחת מחילול שבת, ואת זה תסרב לקבל בעמלה חזק ואמץ
שאלה: כניסה לישיבה: אני חזרתי בתשובה לפני שנה והתחזקתי בכמה מצוות גדולות וכרגע אני מאוד רוצה להיכנס לישיבה אך אמי לצערי הרב מתנגדת לזה והיא אומרת שאני צריך לעשות בגרויות ורק אולי אחר כך אבי תומך בי כי הוא גם בתשובה אך הוא אומר שרק באישור של אמי מה אפשר לעשות בנוגע לזה??
תשובה: ללכת לישיבה על אף התנגדות אמך, ולעשות בגרות אקסטרנית בקצב איטי בלי לפגוע בשקיעתך בלימודי הישיבה. והכל במאור פנים ובכבוד רב לאמך. תוכל לנסות את מכון מאיר. בהצלחה
שאלה: השכבה: הרב! רציתי לברר לגבי מנהג האשכבה מתי צריך להזכיר את המת? אני רואה שאצלנו בבית כנסת לפעמים מזכירים את המת במשך תק ארוכה האם יש ענין כזה? או שזה נכון דווקא בשבוע של הפטירה? אודה לרב אם יוכל להביא לי קצת מקורות בדין זה.
תשובה: לא שמעתי שמזכירים ברצף - יום יום, אבל מצאתי מי שמתאר מנהג של הזכרה בכל חודש בשנה הראשונה. הבאתי גם לקט הלכות בנושא. עיין בקישורים:
שאלה: עד מתי להתפלל לעילוי נשמה ולרפואת חולים: בס ד במשך כשנה אני קוראת אחרי התפילה שמות לרפואה ולעילוי נשמת אני חוזרת בתשובה אני בת 16 ועם הזמן הצטברו לי המון שמות וזה ממש קשה לי כבר לקרוא אותם אני מרגישה שזה כבר מועקה ואני לא יכולה קשה לי אני מרכישה שאני משתגעת שאם אני לא אקרא ה יכעס ואני לא יודעת מה לעשות עזור לי בבקשה
תשובה: צריך להבדיל בין עילוי נשמה ובין רפואה. עילוי נשמה: קשור ללימוד או לאמירת תהילים. זה לא נעשה בתוך התפילה. תאמרי פרק תהילים אחד (או קצת יותר.) בכל יום - לפני או אחרי, תאמרי לעילוי נשמת הנפטרים. את השמות שאת כבר אומרת תמשיכי עד תום שנה לפטירת כל אחד מאלה שאת מזכירה. אל תקבלי על עצמך עוד שמות לומר לעילוי נשמה. עייני בתשובה - חולים: יש חשיבות גדולה להתפלל עבורם, לכן תמשיכי לקבל שמות של חולים. אם אין לך מושג אודות החולה, אז בתום שבוע אל תמשיכי יותר להתפלל עבורו. אם את יכולה להתענין בשלומו - אז תתפללי עליו קבוע ומדי פעם תתענייני בשלומו - כדי לדעת אם להמשיך. עייני בתשובה -
שאלה: שם לילד: 1. ברצוננו לקרוא לילדנו עומר (לא עומרי) מה אתה אומר על השם 2. קרה לנו נס כאשר תוך כדי הלידה התפוצץ לאישתי האפדנדציט מה שגרם לה להיות מאושפזה עוד כ שבועיים לאחר הלידה האם יש שם שיכול לבטא את הנס הזה כשם שני שאתה יכול להמליץ?
תשובה: אם אתם מרגישים רצון להודות - מדוע זה שם שני ולא שם ראשון? שם שמבטא לא-ל הוא השם יהודה (בראשית כט  לה) "ותהר עוד ותלד בן ותאמר הפעם אודה את ד  על כן קראה שמו יהודה." אפשר גם  ישי  - בבחינת קבלנו  שי  מ-ד. השם עומר אפשרי אני מצרף לכם שתי תשובות שנכתבו בנושא
שאלה: התחזקות וחלב-בשר: אני רוצה לשאול שני דברים: דבר ראשון-אני מתחזקת ולאט לאט אני מקפידה יותר ויותר, שאלתי היא היכן מתחילים? דבר שני-אם אכלתי ארוחה בשרית ולאחר מכן אכלתי בטעות ביס מעוגה חלבית,וישר לאחר הביס הראשון גיליתי זאת וזרקתי אותה.איך אוכל לכפר על כך?
תשובה: 1. מתחזקים במה שיכולים להתחזק. יהודי צריך לקיים את כל המצוות, אבל מי שמתחיל, חייב להתקדם לאט לאט, כדי שיקנה את הדברים לפי כוחו. לא מצפים שהכל יבוא ביום אחד. צריך להשתדל לעשות כל מה שאפשר. אבל צריך לזכור שאי אפשר להשתנות ביום אחד ולא לקחת על עצמך יותר מדי כדי שלא תהיה חולשה ונפילה. כל מה שאת מסוגלת לקחת על עצמך - שם תתחזקי. 2. חטא שנעשה בלי כוונה אלא מתוך חוסר תשומת לב נקרא חטא בשגגה. בזמן שהיה בית המקדש קיים על מקרים חמורים של שגגה היו מקריבים קרבן כדי לכפר. המקרה שאת מתארת אינו חמור, גם אם היה בית המקדש קיים, לא היית חייבת על כך קרבן חטאת. לכן את צריכה פשוט לקבל על עצמך להיות יותר רגישה וזהירה להבא, וזו כפרתך.
שאלה: כניסה לישיבה: אני חזרתי בתשובה לפני שנה והתחזקתי בדת וכרגע אני רוצה מאוד להיכנס לישיבה אך אמי איננה מסכימה לצערי הרב והיא פשוט מתנגדת ואומרת שאני צריך לעשות בגרויות אבי תומך בי אך הסכמת אמי מה אפשר לעשות בנוגע לכך??
תשובה: יש הרבה מאוד ישיבות  תיכוניות  - גם ישיבה וגם לימודים לבגרות. בינתיים תלמד בישיבה תיכונית, עד סוף השמינית. אחרי הבגרויות - אחרי השמינית, תמשיך ללמוד עוד מספר שנים בישיבה גבוהה כדי להתמלא בתורה.
שאלה: פגישות שידוכים מיגעות: אני נפגשת עם בחור לשידוך, ב"ה נפגשנו פעמיים. יש מציאת חן ונראה שזה יכול להסתדר בע"ה. הבעיה היא שאני מאוד בלחץ. כ"כ מפחדת להתבזות כבר אחרי די הרבה פעמים שליבי נשבר. אני לא יכולה להיות איתו חופשיה ולהפתח עד שלא ארגיש ביטחון שהוא רוצה בי קשות לי הפגישות. אני לא אוהבת להיות במצב שבוחנים כל מילה וכל תנועה שלי. שאלתי היא איך לקצר את הזמן הזה שדווקא נראה שבנים נהנים מהמצב הזה שיש להם שליטה ווזמן לבחון אם כדאי להתחתן או לא. וגם שואלת אם יש מקום שעוזר במקרים כאלה (שיחות ויעוץ) וישר כח על עבודת הקודש שלכם
תשובה: לכל אחד מאתנו יש קטעים בחיים שהם קשים לו, שהם לא מתאימים לאופי שלו, והוא צריך הרבה כוחות נפש כדי להתגבר עליהם. יש מי שקשה לו בלימודים, יש מי שקשה לו במבחנים, יש מי שקשה לו להתבטא בפני הרבה אנשים, יש מי שקשה לו בראיונות עבודה. החיים לא תמיד קלים, עלינו לגלות לעיתים כוחות ולעשות מאמץ גדול כדי להגיע לדברים שחשובים לנו. אני יכול להרגיע אותך בכך שעל פי רוב, אחרי מספר פגישות שמצליחות, מתחילים להיות יותר בטוחים וממילא יותר פתוחים וחופשיים. אם את רוצה יעוץ מקצועי בנושא (זה בהחלט יכול לעזור) את צריכה להפגש עם אישה שמבינה בעניני זוגיות ובעניני רגשות. מתאימות לכך יועצת נישואין, מדריכת כלות או פסיכולוגית. בהצלחה!
שאלה: ספר תורה: מותר להכין ספר תורה מיוחד מכתב ברייל לעיוורים ולברך עליו?
תשובה: ספר תורה שמברכים עליו הוא כזה שכתוב באותיות סת"ם. ספר תורה שיהיה כתוב באותיות ברייל לא יהיה כשר לקיום מצוות קריאה בתורה.
שאלה: אמא והאינטרנט המסונן: אמא שלי לא רוצה לשים לי אינטרנט מסונן ואני נופל לאתרים אסורים אבל לא יכול להיפרד מהמחשב כי אני לומד ממנו הרבה מה אפשר לעשות?
תשובה: תלוי בגילך ובהחלטות העומדות לפניך, אם אתה בוגר ולפני תיכון אזי יש להעדיף מקום עם פנימיה. אם אינך בוגר עדיין, אין ברירה ועליך להשאר בבית ולהמשיך לנסות לשכנע את אמך להציל אותך מהחטא. כמובן יש להמנע מגלישה באינטרנט לא מסונן, שבכל מסך כמעט יש תמונות של אביזריהו דעריות. גם במחיר העובדה שלא תלמד ממנו דבר. בהצלחה
שאלה: מספר שעות: אצלנו במשפחה אבי מחכה 6 שעות בין בשר וחלב ואמי 5 וקצת. יצא שאצלנו הבנות במשפחה הולכות אחרי האמא ומחכות 5 שעות והבנים אחרי אבי. שאלתי- האם להחליף ל6 שעות? עד עכשיו כל חיי חיכיתי 5 שנים. מראש!
תשובה: יש לבסס מנהג אחד במשפחה, וראוי אחר האב
שאלה: מתנה לארוסה: האם מותר לי לשלוח פרחים לארוסתי ע"מ לשפר את מצב רוחה או שמא חוששין לסבלונות? מה בדבר מתנה אחרת? ובכלל האם חוששין לסבלונות או שמא אין לחוש להם משום שאנו נחשבים כמקום שבו מסבלי והדר מקדשי (כמו שכתב המחבר שבא"י נהגו לא לחשוש לסבלונות)? נ"ב: אני אשכנזי, אם זה משנה. גלעד.
תשובה: יש לחשוש לסבלונות לחומרא, ולכן תקנה בקניין מתנה את הפרחים לאחותך, ואז שהיא תשלח את הפרחים. וכן בכל שווה פרוטה. וגם בכהאי גוונא ראוי להחמיר ממידת חסידות מדין הילך מנה והתקדשי לפלוני שמקודשת מדין עבד כנעני וכו  ובסבלונות יש דעת רש"י שהם מספק כסף קידושין. ולכן הטוב ביותר הוא לא לשלוח כלום אלא לדבר על ליבה. אך תדע שיש המקלים בכל זה בימינו.
שאלה: הוצאת זרע לבטלה: כבוד הרב, אני כבר מוציא זרע לבטלה כבר כמעט 4 שנים,אני ממשפחה דתייה ואני עצמי גם כמוהם. אני עושה הכל בשביל לא לפגום ברחוב הראש לי למטה יש איזה משהו לא צנוע במחשב או בכל דבר אחר אני לא רואה,אני שומע שיעורים משתדל ללמוד תורה כמה שאני יכול עושה הכל בשביל לא לפגום אני גם לא אחד שיוצא עם בנות או משהו כזה.מחקתי את הפייסבוק שברתי לעצמי את הפלאפון מרוב עצבים שכבר נמאס לי לפגום,אחרי שזרקתי אותי חודש אחרי ההורים שלי קנו לי פלאפון חדש ולא ידעתי איך להגיד להם שאני לא רוצה אותו (הם לא יודעים את כל העניין הזה ואני פשוט לא רוצה לצער אותם).אני מרגיש כבר גועל נפש עם הדבר הזה כי אני מרגיש שאני גם עושה ה פשוט היצר נכנס בי או שאני לבד בבית או שאני נכנס לשירותים(סליחה שאני ככה)הרב אני כבר מויאש אני עשיתי הכל בשביל לא לפגום אני לא מפסיק להתפלל ל-ה שאני רוצה כבר להפסיק עם זה. זה כבר נמאס, כמו שכתבתי ניסיתי כבר הכל לא הולך לי אני לא מפסיק עם זה.אני מרגיש שהבעיה שלי זה שכבר ניכנס בי היצר זה שהוא אומר לי כבר ר אחרי זה תתקן מה הבעיה ואז אני פוגם ולא אכפת לי מכלום,ובאמת משתדל לתקן קורא את כל מה שצריך וכו.ואז חוזר לזה לצערי.סליחה שחפרתי פה אבל תבין אותי אני כבר מויאש ואין לי עם לדבר על זה,אני כבר לא יודע מה לעשות מקווה שתעזור לי.
תשובה: וברכת ד  אני מבין את הרגשתך, אבל השאלה היא האם למדת את הנושא בצורה מסודרת מתוך ספרים שעוסקים בשאלה זו, והאם אתה יכול להתמודד עם הבעיה בעומקה. על כן כדאי ללמוד את הסוגיא מתוך ספרות שעוסקת בכך (יש ספרי הרב יהושע שפירא שליט"א, והרב ארוש שליט"א), וכמו כן כדאי אולי לפנות לרב בסביבתך שאתה יכול ללמוד איתו או שידריך אותך בסוגיא זו. השתדל לחדש בנושא, לא לעסוק בתיקונים, אלא בפתיחת הדרך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אבדות: בסיעתה דשמיא. רציתי לשאול מספר שאלות בנושא אבדות ועוד. סליחה מראש על האורך. 1. כשהייתי קטנה כנראה מתחת לגיל בת מצווה הייתי לוקחת חוברות כאלה של סדרת טלוויזיה מהמכולת וכנראה לא ידעתי שזה עולה כסף והייתי לוקחת את זה בלי לשלם. אני חושבת שעל אחת מהם שילמתי אח"כ אך היו עוד, אין לי את החוברות כיום מה עלי לעשות? 2. כשהייתי במסע של בני עקיבא ראיתי על השביל כמו צ ופר כזה שכתוב עליו תפילת הדרך, הרמתי אותה מפאת גניזה והשארתי אצלי, על הצ ופר כתוב שם הסניף, אך אני חושבת שאילו צופרים שהסניף חילק לעוד סניפים מה עלי לעשות איתו? 3. אם לקחתי מאנשים חפצים בלי ידיעתם לפני בת המצווה האם עלי להחזיר כאשר החפצים לא נמצאים ברשותי? ואם הם סולחים לי על כך? 4. אם אדם הולך לחנות ולדוגמא קונה מכנסיים ולכל המכנסיים מחובר משהו מסויים ולמכנס שלו אין את זה (סרט, חגורה וכו.) האם יכול לקחת ממכנס אחר? ואם כבר עשה זאת?
תשובה: וברכת ד  1. אין חובה להחזיר מה שנעשה לפני בר בת מצווה, אבל ראוי לעשות כן. על כן כדאי לתת לבעל החנות ת מסויים כנגד החוברות. 2. צ ופרים כאלו כל אדם מתייאש מהם, ועל כן אין חובת השבה. 3. כסעיף 1. 4. אין לקחת ללא רשות של המוכר. ואם כבר נעשה נראה שיש צורך להשיב או להודיע לבעל החנות והוא יוותר על הפריט הנ"ל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: יהודי: בסיעתה דשמיא. אם ישנו סרט בו משחק יהודי שיכול להיות שאינו שומר תורה ומצוות האם מותר לראות את הסרט? ( אולי הוא משחק בשבת ועוד.)
תשובה: וברכת ד  אם הסרט חינוכי ומועיל ואין בו בעיות צניעות, אין איסור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הלכות: אם אכלתי אוכל שבושל בסיר בשרי אך האוכל הוא פרווה ואכלתי אותו בצלחת בשרית זכוכית האם האוכל בשרי?וצריך להמתין 6 שעות?
תשובה: אין צורך להמתין שש שעות.
שאלה: קימה לזקן באוטובוס: כאשר אתה יושב במושבים הקדמים שבאוטבוס ואיש זקן עולה.האם יש לקום מיד ולתת לנו את המקום שלי אוו לחכות ולראות אם הוא מוצא מקום ואם לא אז לקום אשמח לתשובה :)
תשובה: המצווה של והדרת פני זקן היא מן החשובות בתורה ובאפיון המידות של עם ישראל, וטוב שיש בך את המידה הזאת העושה קידוש ה  ברבים. ובכן, כיוון שהוא זקן או שהיא זקנה וטורח בשבילם ללכת לחפש מקום, וגם שהאוטובוס נוסע הם גם יכולים ליפול. אז הכי ראוי להקדים ולתת להם לשבת, להיות מן הזוכים להיות "זריזים המקדימים למצוות בהידור רב" חן chencorcos gmail.com
שאלה: כשרות - דג זהב: אני מכין משימה לפעילות בתנועת הנוער ועל החניכים לטגן ולאכול דג זהב. השאלה היא האם דג הזהב (שנועד לנוי) הוא כשר.
תשובה: זה שם מאד כללי ויתכן הרבה דגים שונים שמכונים דג זהב. פשוט צריך לבדוק האם יש קשקשים.
שאלה: האם כדאי לרדת מהארץ: יש לי בעיה קשה, בעלי הוא אמריקאי נולד וגדל שם, ובגללי הוא החליט לעלות לארץ! מאז הוא מתמודד עם קשיי התאקלמות, אם זה בפרנסה, בעלי הוא סיים תואר ראשון באחת האוניברסיטאות הנחשבות בארצות הברית, וכאן הוא התקשה אפילו למצוא עבודה הכי פשוטה שיש. בעלי שהיה אדם עצמאי הפך להיות תלוי בי בצורה מוחלטת, כל הסידורים בארץ, כל זה בגלל קשיי שפה ובנוסף לכך בעלי התגייס לפני כחודשיים לצבא למרות שהבטיחו לו שהוא יחזור הביתה כל יום בערב בגלל שאני נמצאת בחודש השביעי להריון וזה פשוט לא קרה, זה הקש ששבר את גב הגמל בעלי מרגיש מורמה ולא מרגיש שמקבלים אותו בארץ ולכן לאחרונה הוא יצע שאנחנו נרד מהארץ.הוא מרגיש ששם יש עתיד יותר ורוד לתינוק, ואני אובדת עצות קשה לי לראות את בעלי במצב כזה וצד אחד בגלל שגם אני עליתי לארץ לפני כ15 מסין ואני זוכרת את הקשיים שהיו לי ואני לא בטוחה שאני אוכל לעשות את שוב ועוד עם תינוק אבל אני מרגישה שאני צריכה לעשות בשבילו כי הוא חצה יבשות בשביל להיות איתי ואני אוהבת אותו אהבת נפש ומרגישה שזה הזמן שלי להראות לו שאני מוכנה לעשות את זה בשבילו אשמח לקבל עצה!
תשובה: וברכת ד  תחילה אברכך שהקב"ה יעזור והלידה תהיה קלה בבריאות ושמחה. דבריך מרגשים ומראים את כנותך והרגשתך העדינה. לגבי כל פרטי המכתב נראה שהאמת אתך, אבל נראה שאולי כדאי ללכת בדרך שונה, דהיינו לחשוב האם יש לכם מכר ו או ידיד בארץ שיכול להראות לאישך את הארץ הטובה, את האפשרות שהילדים ימשיכו ביהדות, דבר שבארצות הברית לא בטוח כלל. דהיינו כידוע לכל מטבע יש שני צדדים, ונראה שאם יש מישהו שיכול לעזור לאישך להכיר את הצד הטוב של ארץ ישראל (אולי לא כל כך יפה)עדיף, ואז אי"ה כשתבוא הלידה תוכלו ביחד להתקדם בארץ ישראל. ח הבטיחו שישיבת ארץ ישראל יש בה ייסורים, כידוע אחד מהדברים שנקנים בייסורים היא ארץ ישראל, אבל מאידך ארץ ישראל היא מקום שיש לגור בה והיא ארץ הנבואה והקדושה. ההבדל הוא בין הדברים הקטנים והגדולים. בדברים הקטנים בארץ הרבה פעמים יש ממדת הייסורים, אבל בדברים הגדולים העתידיים הם חיי נצח, אויר נשמות. על כן הסתכלו בדברים הכוללים של עם ישראל וארץ ישראלולא במבט המצומצם המיידי של חזרה מהצבא בערב וכדו  ותמצאו את שאהבה נפשכם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: החלפת מוצר מחנות: הרב לא מזמן קניתי נעליים והרצועות לא נסגרו טוב, לכן ביקשתי בחנות שיתקנו לי. החנות שלחה את הנעליים לתיקון ושם אמרו שזה לא נקרא פגם. נראה לי שלא היו צריכים לתת לי נעליים חדשות במצב כזה, אך המוכרת-על דעת עצמה ביקשה נעליים חדשות ונתנו לי. אחרי כל הסיפור הזה- השאלה שלי היא האם יש פה בעיה? זאת אומרת-זה ר לקבל את הנעליים החדשות הללו? ו
תשובה: לבעלי חנות יש שיקולים רחבים מדוע להענות לתלונות הצרכן. אם החנות החליטה לקבל את עמדתך אתה בהחלט יכול להנות מכך.
שאלה: ברכת הגומל לנשים: היי, לפני מספר ימים כמעט טבעתי ומציל הציל אותי, האם אני צריכה לברך את ברכת הגומל? ואם כן כיצד?
תשובה: וברכת ד  יש להודות לקב"ה על כך שנצלת. אפשר ללכת לבית כנסת או כל מקום שיש עשרה גברים, ולברך את הברכה, אין צורך לעמוד בפניהם, אפשר מעבר למחיצה והם יענו לך. הנוסח נמצא בסידורים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: רפואה: האם מותר להכנס למרפאה שנמצאת בשטח כנסיה (לא בהיכל התפילה כמובן)
תשובה: אסור להכנס למתחם של כנסיה עיין:
שאלה: השבת אבידה: לרבנים במהלך סיור עם ילדיי במרכז ירושלים במדרחוב עמוס אנשים מצא בני על הריצפה מעטפה צבעונית, ובתוך המעטפה כרטיס ברכה לזוג ולתינוק שנולד להם. ובתוך הכרטיס סכום גבוה של כסף בשטרות במזומן. בכרטיס הברכה כתובים שני שמות פרטיים בלבד של הזוג שנולד להם התינוק וכנראה היו אמורים לקבל את המעטפה מאחד האורחים שאיבד אותה. ניסתי לאתר דרך האינטרנט את השמות אך לא מצאתי מה עושים עם המעטפה והכסף
תשובה: וברכת ד  נראה שיש סימן בצרירה של הכסף על כן יש לפרסם באזור שנמצא סכום כסף, ומי שיכול לבוא יתן סימנים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: למה במקורות ח תמיד לשון זכר: למה הגמרא המשנה מדברת תמיד בלשון של זכר צדיקים ולא צדקניות רשעים ולא רשעיות רעים ולא רעות טובים ולא טובות לומדים ולא לומדות וכ ו
תשובה: שתי תשובות: 1. בשפה העברית השימוש בלשון זכר מקובל כשימוש כללי - לשני המינים. 2. בזמנם, הלומדים היו בעקר גברים כך שבאופן טבעי הנושאים הנדונים היו קשורים לגברים.
שאלה: התנצלות כנה: "חברה" לעבודה פגעה בי מאוד. ואמרתי לה שהיא חצופה. אולי בטון גבוה. היא דרשה שאתנצל. ואמרתי שאין לי על מה. מצד שני, אני מצפה שהיא תתנצל. ועד אז אני לא מדברת איתה כמו חברה. רק בקשר לעבודתנו המשותפת. נראה שהיא יודעת שאני כועסת עליה.בכל זאת אני מצפה שהיא תתנצל, תבקש סליחה לא על מה שאמרה אלא על מה שחשבה עלי. מה שמציק לי שאני נוטרת לה טינה. אני כל הזמן חושבת על מה שאמרה. וכועסת על עצמי שפעם חשבתי אותה לחברה שלי. איך מפסיקים לכעוס. לנטור טינה?
תשובה: ב"ה, אם האמירה פגעה במעמד שלך או בקידום שלך צריך לטפל בזה כי זה נזק ממשי. אם לא היה נזק כזה, וכך אני מניח, אז יש רק את האמירה שלה או את המחשבה שלה עליך, וזה דבר שמאוד מפריע לך, מה שהיא חושבת עליך. ראשית, עצם העובדה שמפריעה לך הטינה זה צעד ראשון וטוב, במצב אחר יכלת להמשיך ולהצדיק את עצמך בכעס כלפיה, וזה היה פחות טוב. אפשר לנטרל את הטינה בעזרת השכל, עצם האמירה או המחשבה שלה לא משנה כי הוא זה מהערך שלך או מאיכות העבודה והמקצועיות שלך, כך שמבחינת האמת לא השתנה כלום, היא רק אמרה, אז היא אמרה!! אבל בכל זאת זה מכעיס, וכאן בא החלק שלך, האדם חושב שהוא שוה פחות בגלל מה שאמרו או חשבו עליו, וזו טעות גדולה, רוב ככל האנשים טועים בה, אך האמת שערך האדם נמדד לפי הערך האמיתי שלו, לפי מוסריותו, לפי מוסר העבודה שלו, ולפי עוד הרבה מדדים, אבל בשום אופן לא נמדד לפי מה שחושבים עליו. אם מאמצים הלך מחשבה כזה, וזו בהחלט עבודה לא פשוטה, אז האדם מתרגל להחשיב את עצמו לפי האמת ולא לפי מה שאומרים, ואם קורה שמשהו אמר משהו לא מחמיא, אז לוקחים זאת בערבון מוגבל ולא מגיעים לכעס מתמשך. דני ארגמן
שאלה: תמר ותפוח: ב"ה אם מונחים מולי תמר ותפוח כעקרון אני מקדימה את שבעת המינים- כלומר- את התמר. אבל, אם איני אוהבת תמרים? או איני רוצה לאוכלו כרגע? הרי "מן שבעה" קודם ל"חביב".
תשובה: תאכלי את התפוח
שאלה: הדת: הרב. למה צריך להיות דתיים,הרי ההנאה בעולם הזה היא לא מהדת ואם מקיימים את המצוות בשביל שכר בעולם הבא אז זה לא שווה את זה. מראש.
תשובה: ב"ה, אדם לא נמצא בעולם כדי להנות, אלא כדי לקיים חובתו כלפי בוראו, כך זה במעלה הפשוטה של עבודת ה, אלא שמותר לאדם לקיים מצוות כדי לקבל עולם הבא, ומתוך שלא לשמה יבא לשמה. דני ארגמן
שאלה: אני רוצה לעבור לפנימיה: אני רוצה לעבור לפנימייה אבל אני לא יודעת אם אפשר או מה עושים אז אני ממש אשמח לעזרה כי אני ממש זקוקה לה, אין לי אחים לשאול אותם אז כנראה שפה אפשר לעזור לי. אני בת 14, ואני רוצה לעבור לפנימייה אבל אני לא יודעת איך אפשר או מה עושים ואיך עושים ואם אני בכלל יכולה לעבור לפנימייה, אני רוצה לעבור לפנימייה מכיוון שאצלי בבית אין אווירה של בית ואומרים לי פה מה לעשות ואני לא אוהבת את זה אני לא מסתדרת עם ההורים שלי כאילו אני לא פתוחה אליהם ואני גם לא רוצה אני פשוט רוצה לעבור למקום שלא יגידו לי מה לעשות אני יעשה שם מה שאני רוצה ולא יגידן לי כמה זמן לראות טלוויזיה וכמה להיות בפאלפון או שיגידו לי לישון ב22:00 בחופש הגדול ושאני יעשה מה שאני רוצה ואני יפגוש חברות והכל אבל אני לא רוצה להיות בבית, אני גם ילדה מאוד בוגרת לגילי ואני יכולה לדאוג לעצמי לבד זה נשמע טיפה טיפשי אבל באמת שאני ילדה כזאת אני עצמאית מגיל מאוד קטן ואני יכולה להסתדר בעצמי בלי ההורים שלי אבל מכייון ואני קטנה מידי אז אני לא יכולה לעבור לבית מישלי. אני לא אוהבת את הבית שלי ואני לא רוצה להיות עם המשפחה שלי. אבל הקטע הוא שאני לא יודעת אם זה אפשרי ואם כן אז איך לדבר ל זה עם ההורים שלי כי אני מפחדת שזה יפגע בהם. אני מקווה שתוכל לעזור לי,
תשובה: אם השאיפה שלך להיות בפנימיה היא מפני שאת בוגרת ועצמאית, לכן את רוצה להתמודד עם אתגרי החיים בעצמך, אז פנימיה היא בהחלט מקום נכון עבורך. אבל אם את מבקשת פנימיה כדי לברוח מהבית ולהתרחק מההורים זו טעות, אם את חושבת שבפנימיה תוכלי לעשות מה שאת רוצה - זו טעות חמורה. הציפיות שלך מהפנימיה אינן נכונות. בפנימיה לא עושים מה שרוצים, ממש לא! מסגרת של פנימיה איננה מקום: "שלא יגידו לי מה לעשות", כפי שאת מצפה. אמנם בפנימיה ההורים לא אומרים לך כל יום מה לעשות אבל בכל פנימיה יש כללים שהחניכים מחוייבים לכבד אותם. גם בפנימיה יש שעה מסוימת שכולם הולכים לישון. גם בפנימיה לא רואים טלויזיה כל היום ולא מאפשרים להשתמש בנייד בלי גבול. הפנימיה מציעה תעסוקות מעניינות לשעות אחה"צ והערב. היתרון של הפנימיה הוא שאת נמצאת עם חברות שאת אוהבת כל היום. מי שאוהב חברה וטוב לו בחברה, הפנימיה היא מקום מאוד טוב ומאוד שמח עבורו. הפנימיה אינה מקום שנועד למי שרוצים  לברוח  מהבית, הפנימיה היא מקום שנועד למי שרוצים לחיות בחברת בני גילם ולהתפתח באופן עצמאי. לפני שאת הולכת להרשם לפנימיה את צריכה לבדוק איזה מקום מתאים לך. את צריכה לבקר במקומות הללו ולראות מקרוב מה קורה שם. כדי שיקבלו אותך לפנימיה, את צריכה להגיע להסכמה עם ההורים שלך - שום מקום לא יקבל אותך כאשר הוריך מתנגדים לכך. מסקנה: את צריכה להבין שהפנימיה אינה מקום לברוח מהבית. אלא מקום לגדול בחברת בני גילך מתוך עצמאות רבה. את צריכה לעבוד על קשר טוב יותר עם המשפחה שלך - פנימיה לא תפתור את זה. מי שיכולה וצריכה לעזור לך בכל העניינים הללו - זו יועצת בית הספר. היא יכולה לעשות מספר שיחות עם ההורים שלך. היא גם מכירה את המסגרות החינוכיות שאת יכולה לעבור אליהן - כולל פנימיות. כדי שתתרשמי מהחינוך והמסגרת בפנימיה - עייני בקישורים הבאים
שאלה: עשה לך רב: אני בן 15,ואני כבר תקופה שולח את שאלותי אליך. א. על כל התשובות. ב.האם זה נחשב שעשיתי אותך כהרב שלי? כלומר אין לי רב מסוים ולפעמים יש לי שאלות הלכתיות ונאי פשוט שולח לכאן. בלי קשר-האם הרב פוסק להטיל תכלת בציצית? ואיך לקשור?
תשובה: א. אתה לא חייב לעשות אותי הרב שלך. זו עצה טובה, שלאדם יהיה רב, אולם אם לא זו כוונתך - אתה יכול לשאול מתי שאתה רוצה, ולא לשאול מתי שאתה רוצה. ב. לגבי תכלת: לדעתי יש ללכת עם ציצית בתכלת. השיטות רבות מאוד, ואני נוהג כרמב"ם.
שאלה: צניעות בזמן פעילות גופנית: אני סטודנטית, בחורה מסורתית שבע"ה אמורה להתחתן עוד כחודש וחצי. בשנה האחרונה הלכתי לשיעורי תורה שאינם במסגרת לימודיי האקדמים וזה גרם לי להתחבר למקום מאוד טוב ולגלות דברים ביהדות ובהלכה שלא הכרתי. כיום אני עוברת ימים שלמים של התלבטויות רבות וקושי לקבל על עצמי דברים שאני רוצה לקחת על עצמי. ב"ה אני הולכת למדריכת כלות מקסימה ואני מתכוונת לשמור את מצוות טהרת המשפחה. אני מתלבשת באופן צנוע וסגור, אף יותר מבעבר, אבל מתקשה (וגם באיזשהו מקום מסרבת) להתנתק מהמכנסיים, במיוחד כשזה נוגע לפעילות גופנית. פעילות גופנית היא חלק בלתי נפרד מחיי ואני עוסקת בה שנים, לכן אני לא רואה את עצמי מפסיקה להתאמן. קשה לי להבין ולקבל את משמעות חוסר הצניעות בלבישת מכנסיים בעת פעילות גופנית, ויותר מכך - מאחר שאין לי כסף ללכת לחדר כושר מסגרת דומה שנועדה לנשים, אני בעיקר עושה הליכות בטיילת אבל מקדישה זמן גם לתרגילים גופניים אחרים. השאלה שלי מתחלקת למעשה לשלוש. 1. האם תוכל להפנות אותי למקור שמתייחס לצניעות מבחינת לבוש או פעילות גופנית של נשים (אם יש)? אשמח גם להמלצה על ספר הסברים בעברית של ימינו, כדי להקל בקריאה. 2. איך אני יכולה להביא את עצמי לקיים את מצוות הצניעות מבחינת לבוש - חצאית ולא מכנסיים, בצורה שלא רק אפנים אותה אלא גם איישמה? אני מרגישה ממש קרועה. מצד אחד אני נמצאת במקום של סירוב לקבל וההרגשה נוראית כי אני מרגישה שאני אוותר על משהו מאוד מאוד חשוב בתוכי. מצד שני, הידיעה שאני עושה משהו לא נכון מנקרת בי כבר זמן רב ואני ממש מרגישה אשמה. 3. אני שוקלת לפנות לרבנית או מלווה או מישהי שיכולה לעזור לי בענייני הלכות והתלבטויות שיש לנשים בעת תהליך התקרבותם לשמירת מצוות. האם תוכל להמליץ לי על מישהי מנתניה? מראש על הסבלנות ועל העזרה.
תשובה: ב"ה, א. עייני בספר גן נעול (מהדורת תשע"ב) עמודים13-58. ב. ביחס למעבר ממכנסים לחצאית, ראשית, את צודקת שצריך לעבור תהליך של הפנמה, רק כך יש לקוות שהשינוי המבורך יתמיד. חשוב לעשות זאת בהדרגה וכל פעם לבסס את הקיים ואחר כך להתקדם - זה באופן כללי בכל שינוי בחיים. כדי לטפל בקרע צריך לבנות את ההכרה שאכן הדבר חשוב, נכון אמיתי, וזה נעשה על ידי לימוד והעמקה בנושא. ג. אינני מכיר מנתניה. אולי תשאלי את מדריכת הכלות שלך. דני ארגמן
שאלה: גזל: הרב, מותר לי לקחת צמח מוזנח ונבול לגמרי מכניסה של בניין (לא שלי), ולשתול אותו אצלי בעציץ כדי להחיות אותו ולפחות להנות ממנו.??
תשובה: ב"ה, אפשר לקחת רק באישור בעלי הבית. דני ארגמן
שאלה: להתפלל על ידידה: אני בחור דתי והכרתי בחורה שאינה דתית, וכמה שניסיתי להתרחק ממנה בסופו של דבר כן נקשרנו ריגשית (ח"ו ב"ה תמיד שמרנו נגיעה) בשלב מסויים אמרתי לה שאם היא באמת מחפשת קשר לנישואין ותהיה מוכנה לשמור שבת, לבוש צנוע וטהרת המשפחה כן שייך לדבר על נישואין היא שקלה זאת במשך תקופה מסויימת ובסופו של דבר אמרה שלמרות שהיא מאוד רוצה בקשר זה יהיה קשה לה מדי ובצער רב נפרדנו. עברו למעלה משנתיים שכמעט לא התראנו ולאחרונה יצא לנו איכשהו לדבר טלפונית ועדיין שנינו מאוד היינו רוצים קשר לנישואין אבל מבינים שמעולמות שונים זה לא ילך, ושוב נפרדנו במשך הזמן שנפרדנו תמיד השתדלתי להתפלל שיהיה לה הצלחה בכל אשר שתפנה ושתצליח לשמור שבת וכו (יש לה בעקרון אמונה בה ואני יודע שהיו תקופות שבאמת ניסתה לשמור שבת, בלי קשר אלי) שאלתי איפוא האם מותר ובכלל כדאי שאמשיך להתפלל עליה כי פשוט היא אדם מאוד יקר לי וכל יום אני נזכר בה, או שעדיף שלא כי זה מזכיר אותה ומאוד מקשה עלי להמשיך הלאה?
תשובה: ב"ה, עדיף שלא להתפלל עליה כי תמיד אתה נזכר בה, זה יקשה ליצור קשר טוב עם בחורה שתרצה להתחתן אתה, תתפלל יותר טוב על כל ישראל, דני ארגמן
שאלה: נגיעות בענבים: בעניין הפרסום האחרון שלכם לגבי נגיעות של ענבים. האם מדובר בענבים ירוקים או גם שחורים. אם מדובר גם בשחורים, האם ניתן לראות את הנגיעות? כיצד יש לבדוק?
תשובה: לא בדקנו את כל הסוגים וכל הצבעים. הבדיקה האחרונה הייתה לפני כשבוע. התוצאות: שטיפה ראשונה-20 שטיפה שניה- 6 שטיפה שלישית- 3